روسیا خاریجی ایشلر ناظیری‌نین معاوینی سرگئی ریابکوو اولوسلار آراسی ایستراتژی ثابیتلیگین پوزولدوغونو و آتوم محاربه‌سی ریسکی‌نین یاراندیغینی سؤیله‌دی.
ریابکوو روسیا عالی ایقتیصادیات مکتبی‌نین میللی تدقیقات اونیورسیته سینده ائتدیگی چیخیشیندا اولوسلار آراسی ساحه‌دکی وضعیتله باغلی آچیقلاما وئردی.
اولوسلار آراسی ایستراتژی ثابیتلیگین پوزولدوغونا ایشاره ائدن ریابکوو: "موجود وضعیتده آتوم محاربه‌سی ریسکی واردیر. تأسف کی، بو بیر حقیقت‌دیر" ایفاده‌لرینی ایشلتدی.
امریکا ایله روسیا آراسیندا 2010 -جو ایلده ایمضا‌لانان یئنی ایستراتژی سلاح‌لارین آزالدیلماسی موقاویله‌سی‌نین (نیو ایستارت) باشا چاتاجاغینی خاطیرلا‌دان ریابکوو دئدی: "باتی طرفداش‌لاریمیزین حرکت‌لری داها دا سرت اولدو. امریکا نیو ایستارت موقاویله‌سی ایله باغلی دانیشیق‌لارا حاضر اولمادیغینی بیلدیریر.
سرگئی ریابکوو روسیانین امریکا ایله ایستراتژی ثابت‌لیک مسئله‌سینده موذاکیره‌لره آچیق اولدوغونو دیله گتیردی.
